Temperamendikasvatus ilmneb ka jutustustes ja luuletustes. "Olid lihavõtted. Neli väikest kanapoega otsustasid maja ehitada. Sinine tibupoeg istus maha ja hakkas mõtlema, kuidas oleks  kõige parem maja ehitada. Mida rohkem ta mõtles seda murelikumaks ta muutus: meie seda maja valmis ei saa! Roheline tibupoeg tiirles ümber munakoore ja otsis ukse jaoks kohta. Ümber munakoore oli mõnus kõndida, et ukse leidmiseks ei jätkunud energiat. "nüüd aitab", ütles punane tibu ja virutas nokaga esimesse ettejuhtuvasse kohta. Munakoor rebenes ülalt alla puruks. Kollane tibupoeg oli ammu piiksunud et uksi võiks ju mitu olla. Ta toksis nüüd aknaid juurde nii suure innuga, et munakoor päris puruks läks.  Õnneks tuli kohale lihavõttejänku: ta leidis eest kurvad tibud ja hakkas neid lohutama. Jänku õpetas, et maja oleks kõige parem ehitada kõrtest ja oksakestest. Sinine tibu asus planeerima, roheline tibu materjali hankima, punane tibu tööle ja kollane tibu maja kaunistama. Sellest sai tore maja, sest igaüks sai teha, mis talle kõige rohkem sobis."